Prijava na biltene | Odjava | Uredi svoj profil

Uvodnik

|

Nakon praznika, blagdana, mnogo hrane i pića, obiteljskih okupljanja i druženja opet smo s vama - želimo vam uspješnu 2005. godinu! Vjerujemo da vas je, kao i nas, već u prvim danima nove godine dočekao posao, stoga nastavimo u istom tonu. U Microsoftu su pripreme za 5. WinDayse u punom jeku (a ovo je točno 5. developerski newsletter kojeg vam šaljemo!). Dolaze nam odlični strani predavači, što uz već poznata domaća imena jamči vrhunski sadržaj. Više detaljnijih informacija o samom sadržaju konferencije, satnici i načinima prijave očekujte vrlo skoro, a do tada bacite pogled na službene web-stranice i rezervirajte svoje vrijeme!

Također, redizajnirali smo naslovnicu naših web-stranica na adresi microsoft.com/croatia, dodali mnoštvo novog sadržaja, a objavljeni su i pobjednici nagradne igre "Vrući paket aranžman za hladne dane" - anti-pirati koji će ove godine vidjeti Kubu. No vratimo se sadržaju našeg newslettera - kao i inače, očekuju vas različite programerske teme, preporuke zanimljivih online sadržaja, niz zabavnih linkova, pronaći ćete i korisne materijale koje možete preuzeti s Weba, a imamo i jednog novog MVP-a! Naravno, više detalja možete pročitati u samom newsletteru - ugodno čitanje!

Novosti i najave

Brzo generiranje dokumentacije uz NDoc

|

Sigurno vam se sviđa uredno organiziran sustav pomoći kao što ima, primjerice, MSDN Online ili Visual Studio .NET. I vi možete svoje aplikacije obogatiti dokumentacijom koju će za vas generirati NDoc za biblioteke klasa iz korištenih .NET assemblija i XML dokumentacijskih datoteka stvorenih C# kompajlerom (ili dodatkom za VB.NET, kao što je VBCommenter). Vrlo lako možete svojim aplikacijama dodati pomoć u HTML Help obliku (.chm), Visual Studio .NET Help obliku (tzv. HTML Help 2) ili u obliku web-stranica uređenih u stilu MSDN Onlinea. Trenutno aktualna verzija je 1.3, a možete preuzeti i kompletan izvorni kod. Više jednostavno nema isprike za aplikacije bez detaljne i lijepo uređene dokumentacije!

.NET na različitim platformama?

|

.NET polako pronalazi svoje mjesto na sve većem broju Windows desktop računala i poslužitelja te krči put prema mobilnim i drugim uređajima. No sve aktualnije postaju i implementacije .NET-a na drugim operativnim sustavima (Linux, FreeBSD, MacOS, itd.), kao što su Mono, Portable.NET i Rotor u sklopu Microsoftove Shared-Source inicijative. Iako je .NET u početku bio zamišljen kao višejezična okolina, zahvaljujući radu različitih tvrtki i fakulteta polako se približavamo vremenu kad ćemo .NET moći zvati višeplatformskom okolinom. Zanima li vas razvoj aplikacija na .NET-u koje će biti prenosive između platformi, pogledajte odjeljak CodeProjecta pod nazivom Cross-Platform .NET Development.

Webcastovi o sigurnosti

|

Pod nazivom Security360 održavaju se mjesečni webcastovi koje vodi Mike Nash, potpredsjednik Security Business & Technology odjela u Microsoftu. Svaki od 60-minutnih webcastova se fokusira na pojedinu sigurnosnu tematiku i uključuje komentare sigurnosnih stručnjaka izvan Microsofta. Security360 također sadrži i checkliste savjeta i resursa koji će vam pomoći u osmišljavanju i provođenju sigurnosne strategije. Uz webcastove koji svakog mjeseca idu uživo možete pogledati i arhivu prošlih među kojima tako možete naći predavanja o socijalnom inženjeringu, upravljanju rizikom, pisanju sigurnosnog koda i slično.

Programiranje

10 savjeta za kvalitetne ASP.NET aplikacije

|

U izvrsnom članku objavljenom u MSDN Magazineu navedeni su najkorisniji savjeti za poboljšanje performansi ASP.NET aplikacija. Tako možete saznati više o mitovima koji se tiču performansi ASP.NET-a kao i niz praktičnih savjeta pomoću kojih ćete ubrzati rad svojih aplikacija. U članku se preporučuju načini rada s bazama podataka, kao i namještanje postavki cacheiranja podataka te pozadinske obrade raznih zadataka. Obavezno pročitajte!

Pomoćni dijelovi koda za Visual Studio Tools for Office, verzija 2005

|

Već ste programirali aplikacije za Office? Instalirali ste Visual Studio 2005? Želite li krenuti u svijet programiranja za Office u novom Visual Studiu? Nema lakšeg načina nego da preuzmete kolekciju pomoćnih dijelova koda koji će se integrirati u IntelliSense i pomoći vam u obavljanju čestih akcija u Wordu i Excelu. Tako ćete uz samo par klikova mišem svom kodu dodati mogućnost uvoza i izvoza podataka, kolaboracije, integracije s drugim kontrolama i niz drugih funkcionalnosti. Na web-stranicama pronaći ćete i druge resurse koji će vam pomoći u programiranju, poput hands-on labova, popisa blogova i newsgrupa te drugih resursa vezanih uz Visual Studio Tools for Office, verziju 2005.

Upravljanje korisnicima u ASP.NET-u 1.1

|

Većina složenijih web-stranica obavlja neku vrstu autentikacije i autorizacije korisnika te spremanja njihovih postavki u korisničke profile. Za takvu ste funkcionalnost dosad bili osuđeni na vlastito programiranje i izradu klasa za rad s korisnicima. Iako će se to u budućnosti promijeniti uvođenjem novih klasa u ASP.NET-u 2.0, zahvaljujući novoj Membership Management komponenti vrlo lako te mogućnosti možete dodati i svojim web-aplikacijama pisanim u aktualnom ASP.NET-u 1.1. Iskoristite gotove klase za autentikaciju i autorizaciju, pohranu korisnikovih podataka, organizaciju korisnika u grupe poput "administrator", "član" ili "autor" i nadogradite svoje aplikacije!

Zanimljivosti i download

Dnevni programerski biseri

|

Dio ste programerskog tima? Često proučavate i nadograđujete tuđi kod? Ponekad u tuđem kodu nalazite besmislice koje vas nasmijavaju? Niste jedini! Programeri diljem svijeta pronalaze pisane dokaze tuđeg programerskog neznanja, ili da budemo precizniji, programerske gluposti i nelogičnosti. Na web-stranicama The Daily WTF u obliku bloga možete naći dnevno svježe bisere, komentirati ih i dodavati nove.

Bill Gates na CES-u

Ako vas zanima budućnost potrošačke elektronike i tehnologija poput digitalne glazbe, igara i fotografija, pogledajte što je u svom govoru na International Consumer Electronics Show 2005 sajmu rekao Bill Gates. Na ovim web-stranicama možete pronaći njegov kompletan govor ili zanimljive isječke prilagođene brzini vaše veze na Internet.

Office Online - najbolje u 2004.

|

Office Online zbirka je dodatnih sadržaja za Microsoft Office paket. Zanima li vas koji su bili najtraženiji sadržaji u 2004. godini na Office Onlineu, kliknite ovdje i naći ćete najpopularnije dodatke, najbolje predloške za nove dokumente, najkorisnije pomoćne članke i druge slične sadržaje.

E-knjiga o sigurnosti web-aplikacija

Sigurnost aplikacija i dalje je među glavnim temama kojima se bave računalni stručnjaci. Zanima li vas sigurnost web-aplikacija, na MSDN-u je objavljena kompletna knjiga pod nazivom "Improving Web Application Security". Knjigu možete čitati u online obliku na MSDN-u ili preuzeti u PDF obliku, a u njoj su objašnjeni svi koncepti dizajniranja, izrade i konfiguracije sigurnih ASP.NET web-aplikacija.

Windows AntiSpyware (beta verzija)

|

U sklopu inicijative stalnog podizanja sigurnosti samog operativnog sustava i nakon nedavnog preuzimanja tvrtke GIANT poznate po izradi softvera za zaštitu privatnosti i uklanjanje spywarea, Microsoft je objavio prvu beta inačicu Windows AntiSpyware softvera za uklanjanje malicioznih i neželjenih programa. Aplikacija će pregledati vaše računalo i upozoriti vas na sve potencijalno opasne programe. Isprobajte!

SharePoint Portal Server 2003 treninzi

Bez obzira jeste li početnik ili napredni korisnik SharePoint Portal Servera, od velike koristi će vam biti Training Kit koji će vas naučiti kako efikasnije obavljati svakodnevne poslove poput kolaboracije na dokumentima, organiziranja sastanaka putem SharePointa ili pretraživanja informacija i resursa. Možete ga koristiti kao vodič za učenje ili kao brzi priručnik u kojem ćete potražiti rješenje neke nepoznanice ili problema.

Microsoftova zajednica i newsgrupe

Razvoj MVP programa

|

Microsoftov MVP program ulazi u svoju 11. godinu postojanja, a cilj mu je prepoznati istaknute pojedince izvan Microsofta koji su svoje vrijeme i tehničku stručnost posvetili pomaganju korisnicima na različtim online forumima, newsgrupama i sastancima communitya. U program je trenutno uključeno više od 2600 pojedinaca iz 81 zemlje, a broj tehnologija koji oni pokrivaju trenutno se zaustavio na 75 te uključuje i one egzotične poput XBOX-a, MSN-a ili nove poput Microsoft Business Solutionsa i Visual Tools for Officea. I u našem communityu postoje MVP-evi - to su Andrej Radinger (Windows Mobile Devices MVP), Krešimir Radošević (SQL Server MVP), Alen Zulić (SQL Server MVP) te odnedavno novi MVP, Tomislav Bronzin (Visual Studio Solutions Architect MVP).

Savjeti s newsgrupa

Postoji li ekvivalent u .NET-u za naredbu ping?
Postoji - Dns.Resolve. Na primjer: IPHostEntry entry = Dns.Resolve("234.123.234.123"); Console.WriteLine(entry.HostName);.
microsoft.private.croatia.developers, 4.1.2005

Kako simulirati klik miša na zadanoj koordinati?
Iskoristi SendMessage poziv - SendMessage(hwnd, WM_LBUTTONDOWN, MK_LBUTTON, MAKELONG(x, y));.
microsoft.private.croatia.developers, 27.12.2004

Koje je vaše mišljenje - da li nam za pisanje .NET aplikacija treba srednji sloj (Business Layer) i / ili Data Access Layer?
Uključite se u veliku raspravu na microsoft.private.croatia.developers grupi pokrenutu 14.1.2005 pod nazivom "[DISCUSS] Da li nam treba BL i DAL?".

Broj 5

Siječanj 2005.

U ovom izdanju:

| Uvodnik
| Novosti i najave
| Programiranje
| Zanimljivosti i download
| Microsoftova zajednica i newsgrupe

| |

Događanja

•

VSLive! - Visual Studio Developer Conference
6.2.2005 - 10.2.2005
San Francisco, USA;
13.4.2005 - 16.4.2005
Toronto, Canada

•

WinDays 2005
26.4.2005 - 29.4.2005
Opatija
Više informacija

|

Zanimljivi blogovi...

... zaljubljenika u .NET i prateće tehnologije koji su odlučili sa svima podijeliti svoje zadovoljstva, frustracije i želje.

• | Scott Densmore - One angry coder
• | Mark Fussell's WebLog - Life, the universe, XML and WSE
• | Frank Arrigo - Developers, developers, developers, developers!

|

Imate svoj blog? Javite nam!

Jeste li znali?

Želite li certificirati svoje aplikacije, pogledajte novu stranicu na hrvatskom jeziku posvećenu certifikaciji aplikacija.

U prošlom broju smo objavili kako je svim MSDN pretplatnicima postao dostupan Avalon Community Technology Preview, no u međuvremenu je postao dostupan svima! Može se preuzeti s Microsoftovih stranica, a više informacija pronađite na webu ili na newsgrupama.

Gartner je 2004. godine anketirao velik broj enterprise tvrtki da bi odredio platformu na kojoj rade i razvojnu okolinu za ključne aplikacije. Njihove rezultate možete pronaći u PDF dokumentu kojeg možete preuzeti s Microsoftovih stranica.

Microsoft WinDays 2005

Brzi linkovi

• | Microsoft Hrvatska - informacije za razvojne inženjere
• | 10 najčešćih nedoumica o MSDN pretplati
• | Kako vam Microsoft može pomoći?
• | Certifikacija aplikacija
• | Empower program

|

Za odjavu primanja ovog biltena odgovorite na poruku i upišite UNSUBSCRIBE u polje Predmet (Subject). Odjaviti se možete i na Microsoftovoj web-stranici, gdje možete upravljati svim postavkama Microsoft.com komunikacije.

Pravne informacije

Bilten je poslao Microsoft Hrvatska, Turinina 3, 10010 Zagreb.

Prijava na biltene | Odjava | Uredi svoj profil

© 2005 Microsoft Hrvatska d.o.o.  Uvjeti uporabe | Izjava o privatnosti

|